
Ministru kabineta noteikumi Nr. 585
Rīgā 2023. gada 17. oktobrī (prot. Nr. 52 4. §)
Grozījumi Ministru kabineta 2016. gada 24. maija noteikumos Nr. 323 "Darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" īstenošanas noteikumi"
Izdoti saskaņā ar Eiropas Savienības 
struktūrfondu un Kohēzijas fonda 
2014.–2020. gada plānošanas perioda 
vadības likuma 20. panta 13. punktu
· Izdarīt Ministru kabineta 2016. gada 24. maija noteikumos Nr. 323 "Darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" īstenošanas noteikumi" (Latvijas Vēstnesis, 2016, 106. nr.; 2017, 107. nr.; 2020, 160. nr.; 2021, 66., 227. nr.; 2022, 209. nr.) šādus grozījumus:
· 1. Izteikt 46. punktu šādā redakcijā:
· "46. Atbalsts šo noteikumu 44. punktā minētajām izglītības iestādēm var tikt paredzēts, ja tās atbilst kādam no stratēģiskajiem priekšatlases kritērijiem projekta iesniegšanas dienā vai projekta noslēgumā un vismaz trīs gadus pēc projekta pabeigšanas."
· 2. Izteikt 56. punktu šādā redakcijā:
· "56. Pasākuma ietvaros, izņemot šo noteikumu 56.1 punktā minētos gadījumus, projektu īsteno saskaņā ar vienošanos par projekta īstenošanu, bet ne ilgāk par 2023. gada 31. decembri."
· 3. Papildināt ar 56.1 punktu šādā redakcijā:
· "56.1 Ja finansējuma saņēmējs objektīvu apstākļu dēļ nevar pilnībā pabeigt projektā plānotās aktivitātes un sasniegt projektā plānotos iznākuma rādītājus Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65. panta 2. punktā noteiktajā termiņā, tas projekta īstenošanu pilnībā pabeidz kādā no šādiem gadījumiem:
· 56.11. par saviem līdzekļiem nodrošina projekta mērķa sasniegšanu un tā funkcionalitāti līdz 2026. gada 15. februārim, ja sadarbības iestāde un atbildīgā iestāde sniedz pozitīvu atzinumu par projekta termiņa pagarināšanu;
· 56.12. sadala projektu posmos un tā īstenošanu pabeidz Eiropas Savienības fondu 2021.–2027. gada plānošanas periodā atbilstoši Eiropas Savienības kohēzijas politikas programmas 2021.–2027. gadam paredzētajam finansējumam un nosacījumiem."
· 4. Papildināt ar 56.2 punktu šādā redakcijā:
· "56.2 Šo noteikumu 56.1 punktā minētajos gadījumos finansējuma saņēmējs:
· 56.21. maksājuma pieprasījumā par periodu līdz 2023. gada 31. decembrim nodala pabeigtās projekta aktivitātes, sasniegtos iznākuma rādītājus un veiktos izdevumus, kas sasniegti līdz 2023. gada 31. decembrim, no projekta aktivitātēm un iznākuma rādītājiem, kas tiks sasniegti pēc 2023. gada 31. decembra;
· 56.22. līdz 2026. gada 15. februārim iesniedz sadarbības iestādē pamatojošu dokumentāciju par pabeigtajām aktivitātēm un sasniegtajiem iznākuma rādītājiem."
· 5. Papildināt ar 59. punktu šādā redakcijā:
· "59. Sadarbības iestāde apstiprina un veic maksājumus par šo noteikumu 56.2 punktā minētajā maksājuma pieprasījumā iekļautajiem attiecināmajiem izdevumiem, kas veikti līdz 2023. gada 31. decembrim."
· 6. Papildināt ar 60. punktu šādā redakcijā:
· "60. Ja finansējuma saņēmējs nepabeidz par saviem līdzekļiem visas plānotās projekta aktivitātes un nesasniedz visus projektā plānotos rādītājus līdz 2026. gada 15. februārim, finansējuma saņēmējam saskaņā ar vienošanās nosacījumiem ir pienākums atmaksāt sadarbības iestādei visu vai daļu no projektā izmaksātā atbalsta finansējuma."

